Počela rasprava o nezavisnosti Kosova pred Medjunarodnim sudom pravde
Pred Medjunarodnim sudom Pravde u Hagu danas je na zahtev Srbije počela rasprava o legalnosti proglašenja nezavisnosti Kosova. Predstav
Šef delegacije Srbije  rekao je da je proglašenjem nezavisnosti Kosova ugrožen medjunarodni pravni poredak zasnovan na suverenitetu i teritorijalnom integritetu država. Bataković je dodao da je uprkos tome Srbija odlučila da na proglašenje nezavisnosti reaguje na miran i legalan način i da je i dalje spremna da pregovorima traži kompromisno rešenje. Članovi tima Srbije istakli su takodje da je Savet bezbednosti UN zatražio da se za Kosovo pronađe političko rešenje koje podrazumeva očuvanje teritorijalnog integriteta Srbije, uz autonomiju Kosova, kao i da Kosovo nema karakteristike države, pošto osnovne poluge vlasti pripadaju međunarodnim institucijama, kao što su Kfor, Euleks i civilna misija UN - UNMIK. Pravni eksperti tima Srbije takodje su izneli mišljenje da pravo naroda na samoopredeljenje ne može biti opravdanje za jednostrano proglašenje nezavisnosti Kosova i da je time stvoren opasan presedan koji bi mogao da podstakne secesionističke pokrete drugde u svetu. Zastupajući vladu u Prištini, ministar spoljnih poslova izjavio je, medjutim, da je nezavisnost Kosova nepovratna i da deklaracija kojom je ona proglašena nije u suprotnosti sa medjunarodnim pravom. On je dodao da bi obnova pregovora o statusu na zahtev Srbije, koja ne želi da prihvati nezavisno Kosovo, unazadila stanje u regionu i mogla da vodi novom ratu. rekao je Hiseni. Članovi pravnog tima vlade u Prištini izneli su tvrdnju da rezolucija 1244 Saveta bezbednosti Ujedinjenih nacija nije bila prepreka da se usvoji deklaracija o nezavisnosti Kosova i da ona ne zabranjuje nezavisnost Kosova, niti postavlja uslov da Beograd mora da odobri proglašenje nezavisnosti. Posle današnje rasprave dve strane su ponovile svoje već poznate stavove. Srpski šef diplomatije rekao je da se nada da će preovladati racionalnost: Ministar spoljnih poslova Kosova Skender Hiseni rekao je da u raspravi pred Medjunarodnim sudom pravde nije bilo ničeg novog: Pored zastupnika Beograda i Prištine svoje stavove o zakonitosti proglašenja nezavisnosti Kosova izložiće predstavnici još 27 država, a rasprava će trajati do 11. decembra. Kako se očekuje, nekoliko meseci kasnije, 15 sudija Medjunarodnog suda pravde, koje predvodi predsedavajući Hisaši Ovada iz Japana, objaviće savetodavno mišljenje koje nije obavezujuće za države.